L’Ajuntament de Paterna convoca un ple extraordinari per a aprovar els pressupostos este dijous
23/11/2015

# L’Ajuntament de Paterna convoca un ple extraordinari per a aprovar els pressupostos este dijous

[![L'Ajuntament de Paterna convoca un ple extraordinari per a aprovar els pressupostos este dijous](/images/noticias/2015/11/PRESUPUESTOS2016-NOTICIA.jpg)](/images/noticias/2015/11/PRESUPUESTOS2016-NOTICIA.jpg)

23.11.2015

L’alcalde, Juan Antonio Sagredo, firma la convocatòria per a la sessió plenària que se celebrarà a les 19.00 hores del 26 de novembre i que serà retransmesa en directe en www.paterna.es

L’Ajuntament de Paterna celebrarà el pròxim 26 de novembre una sessió plenària amb caràcter extraordinari per a votar els pressupostos de Paterna per a 2016. L’alcalde, Juan Antonio Sagredo, ha firmat esta vesprada la convocatòria per a celebrar un ple que es retransmetrà en directe per la pàgina web municipal www.paterna.es.

En esta sessió plenària els partits polítics decidiran si trauen avant els pressupostos per al pròxim exercici fiscal, que han sigut dissenyats i ultimats pels tècnics municipals i que ja estan a disposició dels partits polítics, associacions i juntes de barri, des que la passada setmana se celebrara el Consell de Participació Ciutadana.

Juan Antonio Sagredo ha defés que “el treball està fet” i ha recalcat que “el compromís de l’actual equip de Govern socialista és portar els pressupostos a ple abans de final d’any; ara que els partits polítics voten el que consideren millor per al municipi”.